Encara que formalment gosa datar-se a naixencia d'o dreito d'autor y d'o copyright entre o sieglo XVIII, en realidat se puet considerar que o primer autor en reclamar dreitos d'autor en o mundo occidental, muito antes que o Estatuto d'a Reina Ana de 1710 d'o Reino Uniu u las disputas de 1662 en as qualas interfirió a Unión d'as Coronas, estió Antonio de Nebrija, creyador d'a celebre Gramatica castellana y impulsor d'a imprenta en a Universidat de Salamanca en zaguerías d'o sieglo XV. Mas tarde, en a Anglaterra d'o sieglo XVIII os editors d'obras (os librers) argumentaban a existencia d'un dreito ta cutio a controlar a copia d'os libros que heban adquiriu d'os autors. Dito dreito implicaba que dengún mas no podeba imprentar copias d'as obras sobre as qualas tenesen o dreito d'autor.